Tasiwelt d aferdis agejdan yal mi ara nexdem tullist ,amezgun, ungal deg-s yeṭṭafar umsawal akken ad yessiwel taḥkayt-ines .Yenna-d Salḥi.M.A deg wawal-is "«Tasiwelt d abrid i yeḍfer umsawal akken ad d-yeḥku ineḍruyen n teḥkayt. Yezmer umsawal (netta di tilawt d tamsalt yeqqnen ɣer lebni n umaru imi annect-a d tamsalt n uɣanib), ad d-yeḥku (ad isawel ineḍruyen akken mseḍfaren di teḥkayt.Yezmer daɣen ad isizwer ineḍruyen ɣef wiyaḍ.Yezmer ad isifses tasiwelt neɣ ad tt-yerr d taẓayant. Ad tifsus tsiwelt mi ara ttemseḍfaren yineḍruyen wa deffir wayeḍ, ur yili d acu i ten-id-iḥebbsen. Ma ulac aṭas n uglam, ulac aṭas n yineḍruyen d waṭas n yidiwenniyen gar yiwudam, ad tili tsiwelt fessuset. Ad taẓay tsiwelt ma yella umsawal igelm-d aṭas (ama d iwudam, ama d adeg, ama d ayen nniḍen) yerna isenṭaq-d aṭas iwudam n teḥkayt, yerna ittakk-d iwenniten (ama ines ama n wiyaḍ). Meḥsub taggara n wawal: d aglam d yiwenniten d yidiwenniyen ur nettaǧǧa ara ineḍruyen ad mseḍfaren wa deffir wayeḍ, d nutni i ten-iferqen akken ad tt-iɣzif teḥkayt yerna ad taẓay tsiwelt-ines ».18